Jeffrey Archer
Store norske leksikon,Språk og litteratur,Litteratur i verden,Europa,Storbritannia og Nord-Irlands litteratur,Storbritannia og Nord-Irlands nyere litteratur
Jeffrey Archer er en britisk forfatter og tidligere politiker som er kjent for sine populære spenningsromaner.
Forfatterskap Archer var konservativt medlem av Parlamentet i årene 1969–1974. Han trakk seg på grunn av et mislykket forretningsforetak, og skrev en bestselger basert på denne erfaringen, Not a Penny More, Not a Penny Less (1975). Siden har han skrevet både romaner, noveller og teaterstykker. Han vendte tilbake til politikken og var viseformann i partiet i årene 1985–1986, men trakk seg igjen etter presseoppslag om en sex-skandale. Saken ble ikke oppklart, og Archer vant et injuriesøksmål. I 2000 stilte han som konservativ borgermesterkandidat i London, men trakk seg da det kom ut at han hadde betalt en venn for å vitne falskt i 1987. Kort etter ble han tiltalt for dette og idømt fengselsstraff. Han ble løslatt i 2003, og skrev om fengselsoppholdet i A Prison Diary (tre bind, 2002–2004). Utvalgte utgivelser Not a Penny More, Not a Penny Less (1976; norsk ovesettelse Med samme mynt, 1983)  Shall We Tell the President? (1977; norsk oversettelse Skal vi si det til presidenten?, 1978)  Kane and Abel (1979; norsk oversettelse Kane og Abel, 2012)  First Among Equals (1984; norsk oversettelse Først blant likemenn, 1985)  A Matter of Honour (1986; norsk oversettelse En æressak, 1987)  A Twist in the Tale (1988)  As the Crow Flies (1991; norsk oversettelse En guttedrøm, 1991)  Honour Among Thieves (1993; norsk oversettelse Ære blant tyver, 1994)  The Fourth Estate (1996)  The Eleventh Commandment (1998; norsk oversettelse Det ellevte bud, 1998)  Sons of Fortune (2003)  False Impression (2006)  A Prisoner of Birth (2008; norsk oversettelse Fanget av fortiden, 2013)  Only Time Will Tell (2011; norsk oversettelse Bare tiden vil vise, 2014)  The Sins of the Father (2012; norsk oversettelse Fedrenes synder, 2014)  Best Kept Secret (2013; norsk oversettelse En godt bevart hemmelighet, 2015)  Be Careful What You Wish For (2014; norsk oversettelse Ønsk deg ikke for mye, 2015)  Mightier Than the Sword (2015; norsk oversettelse Mektigere enn sverdet, 2016)  Cometh The Hour (2016; norsk oversettelse Men timen kommer, 2017)  Noen av bøkene er filmatisert for TV. Les mer i Store norske leksikon Storbritannias litteratur Teater i Storbritannia Eksterne lenker Archers hjemmeside Archers bøker i Open Library  Archer på norsk: bøker i Nasjonalbiblioteket (delvis begrenset tilgang)